kardosdrur/scandi-wiki huggingface dataset:
Phil Hartman

Phil Hartman, født Philip Edward Hartmann, (24. september 1948 – 28. maj 1998) var en canadisk født amerikansk skuespiller, komiker, tegnefilmsdubber, manuskriptforfatter og grafisk kunstner. Han er bedst kendt for sin medvirken i det amerikanske sketchshow Saturday Night Live og som tegnefilmsdubber på The Simpsons, hvor han bl.a. lagde stemme til figurer som Troy McClure og Lionel Hutz. Han blev skudt af sin kone.

Udvalgt filmografi 
 De kom, de så, de løb! (1986)
 Dødbringende måben 1 (1993)
 Coneheads (1993)
 Bøgernes herre (1994)
 Sgt. Bilko (1996)
 Mission julegave (1996)

Referencer

Eksterne henvisninger 

 

Skuespillere fra Canada
Stemmer i The Simpsons
Tegnefilmsdubbere fra USA
Personer der er blevet myrdet
Strømand

Strømand (Histrionicus histrionicus) er en fugl i familien af egentlige andefugle, der yngler ved vandløb i Nordamerika, det vestlige Rusland samt Grønland og Island. Arten er den eneste i slægten Histrionicus. Det er en kortdistancetrækker, der overvintrer ved kysten og derfor sjældent ses i Vesteuropa.

Beskrivelse 

Voksne hanner har gråblå fjerdragt med rødbrune sider og distinkte, hvide tegninger, som omfatter en større hvid plet ved næbroden. Voksne hunner er mindre farverige med brungrå fjerdragt med en hvid, rund plet på hovedet. Begge køn har hvide øredækker.

Strømanden har en glat, tætsiddende fjerdragt, der kan indeholde meget luft. Dette er afgørende for at kunne isolere den forholdsvis lille krop i det kolde vand. Luften får samtidig anden til at flyde ovenpå som en korkprop.

Udbredelse, levested og taksonomi 
Fuglen yngler hovedsageligt i den nordlige del af Asien og Nordamerika samt på Grønland og Island. Dens yngle-habitat er langs hastigt strømmende, kolde vandløb. De godt skjulte reder anbringes ofte på jorden i nærheden af vandet. Arten er en trækfugl, som om vinteren opholder sig ved stenede kyster ved Atlanterhavet og Stillehavet. Den er en sjælden gæst i Vesteuropa og aldrig truffet i Danmark.

Strømanden er den eneste nulevende art i sin slægt, Histrionicus. To forhistoriske ænder er beskrevet fra fossiler og menes at have tilhørt samme slægt.

Føde 
Strømænder finder deres føde enten dykkende eller i vandoverfladen. De æder bløddyr, krebsdyr, insekter og deres larver samt planteføde.

Status 
Arten er udbredt over et stort område og bestanden anses generelt at være i fremgang. Den anses derfor ikke som truet.

Bestanden er dog sårbar overfor olieudslip i kystnære områder.

Navn 
Dens videnskabelige slægtsnavn Histrionicus kommer fra det latinske "histro", hvilket betyder skuespiller.

Kilder/Henvisninger 

 Riley, A.; M. Johnson; A. Riley and M. Johnson 2010. "Histrionicus histrionicus", Animal Diversity Web
 IUCN: udbredelseskort fra www.iucnredlist.org
 www.iucnredlist.org: Histrionicus histrionicus, International rødliste over truede dyrearter. Version 2013.2
 R. Hørring. Danmarks Fauna. Fugle I. Andefugle og Hønsefugle, side 141-143. Gads Forlag/Dansk naturhistorisk Forening 1919. Copyright udløbet.
 netfugl.dk: Billeder 

Andefugle
Subarktiske fugle
Laurence Fishburne

Laurence John Fishburne III (født 30. juli 1961) er en amerikansk film- og tv-skuespiller kendt bl.a. for sin rolle som Morpheus i Matrix-trilogien, Raymond Langston i CSI: Crime Scene Investigation og som Jack Crawford i Hannibal

Filmografi i udvalg 
 Apocalypse Now (1979)
 Farven lilla (1985)
 En russer rydder op i Chicago (1988)
  What's Love Got To Do With It (1993)
 Boyz n the Hood (1991)
 Event Horizon (1997)
 The Matrix (1999)
 The Matrix Reloaded (2003)
 Mystic River (2003)
 The Matrix Revolutions (2003)
 Mission: Impossible III (2006)
 Bobby (2006)
 The Death and Life of Bobby Z (2007)
 TMNT (2007)
 Fantastic Four: Rise of the Silver Surfer (2007)
 Tortured (2008)
 Days of Wrath (2008)
 Armored (2009)
 Predators (2010)
 Man of Steel (2013)
 Batman v Superman: Dawn of Justice (2016)
 Passengers (2016)
 John Wick 3: Parabellum'' (2019)

Eksterne henvisninger 

 

Skuespillere fra Georgia
Emmy-vindere
Oscar-nominerede skuespillere
Martin Landau

Martin Landau (født 20. juni 1928, død 15. juli 2017) var en amerikansk film- og tv-skuespiller kendt for sine roller i bl.a. tv-serien Mission: Impossible (1966-1969) og Space: 1999 (1975-1977), samt for sin prisvindende rolle som Bela Lugosi i filmen Ed Wood i 1994, for hvilken han vandt en Oscar for bedste mandlige birolle.

Filmografi i udvalg 
 Crimes and Misdemeanors (1989)
 Ed Wood (1994)
 EDtv (1998)
 Sleepy Hollow (1999)

Eksterne henvisninger 

 

Skuespillere fra USA
Oscar for bedste mandlige birolle
Personer fra New York City
Jøder fra USA
Beverly D'Angelo

Beverly D'Angelo (født 15. november 1951 i Columbus, Ohio) er en amerikansk sanger og skuespiller, bedst kendt for sin rolle som Ellen Griswold i de fire Fars fede ferie-film.

Hun har to børn med skuespilleren Al Pacino, som hun boede sammen med i perioden 1996-2003.

Filmografi i udvalg 

 Coal Miner's Daughter (1980)
 Fars fede ferie (1983)
 Fars frygtelige feriedage (1985)
 Fars fede juleferie (1989)
 Fars fede Las Vegas ferie (1997)
 American History X (1998)

Eksterne henvisninger 

 

Skuespillere fra Ohio
Personer fra Columbus
Sideways

Sideways er en amerikansk dramakomediefilm fra 2004 instrueret af Alexander Payne og baseret på Rex Picketts roman af samme navn. Filmen var nomineret i flere kategorier ved Oscaruddelingen i 2005, bl.a. bedste film og bedste instruktør, men vandt for bedste filmatisering.

Medvirkende 
 Paul Giamatti
 Thomas Haden Church
 Virginia Madsen
 Sandra Oh
 Jessica Hecht
 Missy Doty
 M.C. Gainey
 Alysia Reiner

Eksterne henvisninger 
 
 

Dramafilm fra USA
Amerikanske film fra 2004
Film baseret på bøger
Robertprisen for årets amerikanske film
Romantiske komediefilm fra USA
Dropbox

Dropbox er en lagerapplikation og -service. Tjenesten blev lanceret i 2008 af den iransk-amerikanske IT-entreprenør Arash Ferdowsi, og den amerikanske IT-entreprenør Drew Houston. Tjensten giver brugerne mulighed for at gemme og synkronisere filer online og mellem computere.

Dropbox har en cross-platform klient (Android, iOS, Linux, Mac OS X og Windows), som giver brugerne mulighed for at "droppe" enhver fil i en Dropbox-mappe på computeren, der derefter synkroniseres til nettet og brugerens andre computere med Dropbox-klienten installeret.

Filer i Dropbox-mappen kan deles med andre eller tilgås fra nettet.

Dropbox tilbyder en gratis konto med 2 GB lagerplads. Det er muligt at opgradere til 2 TB, 3 TB, 5 TB eller ubegrænset lagerplads ved at betale et månedligt eller årligt gebyr, begyndende fra 9,99 €/måned (pr. 2020-05-01).

Ved at referere brugere til Dropbox er det muligt at få 1 GB gratis lagerplads pr. invitation, helt op til 32 GB ekstra. Personen der modtager invitationen vil også modtage 500 MB ekstra plads.

Dropbox' datacenter er geografisk placeret i USA.

Kontroverser om privatliv og sikkerhed 
Der har været flere sager med kritik af Dropbox i forbindelse med flere sikkerhedshændelser, herunder:
 En hændelse fra 2011 vedrørende adgangskontrol, hvor der i flere timer var fri adgang til konti uden brug af passwords.
 Et tilfælde, ligeledes i 2011, hvor en sprogopdatering af privatlivspolitikken gav Dropbox ejerskab over brugernes data, gav bekymringer over Dropbox-ansattes adgang til brugernes informationer.
 I juli 2012 var der et tilfælde af email spam, der blev gentaget i februar 2013.
 Lækkede regeringsdokumenter i juni 2013 oplyste, at man overvejede at inkludere Dropbox i NSA's PRISM overvågningsprogram, og i juli 2014 kritiserede NSA-whistlebloweren Edward Snowden Dropbox' kryptering.
 En læk af 68 millioner brugerpasswords på internettet i august 2016.
 Et tilfælde i januar 2017, hvor flere år gamle filer, der skulle være slettet, pludselig var gendannet.

Eksterne henvisninger 
 Dropbox

Kilder 

E-post bilagdelingserstatninger
IOS programmer
Internet-software til Linux
Internet-software til OS X
Internet-software til Windows
Datalagringstjenester
Røde vinger

Røde vinger, Red Wing eller Redwing kan henvise til flere emner:

Steder

Canada 
 Redwing, Canada – kommune i Canada

USA 
 Redwing, Kansas – et område i Barton County, Kansas
 Red Wing krateret, stort meteorkrater i McKenzie County, North Dakota
 Red Wing – er en by i staten Minnesota

Sport 
 Detroit Red Wings – NHL ishockeyhold

Andre 
 Red Wings Airlines – tidligere flyselskab fra Rusland
 Operation Redwing – kodenavnet på 17 amerikanske atomprøvesprængninger i 1956
 Vindrossel – det engelske navn for fuglen er Redwing
 "Røde Vinger" er en øvelse i BDSM
Følelsesmæssig intelligens

Følelsesmæssig intelligens refererer til en persons evne til at identificere og håndtere egne og andres følelser. EQ (af engelsk: emotional quotient) henviser til en persons placering på en skala for følelsesmæssig intelligens, og har forbillede i den klassiske IQ-skala, men skal ikke forveksles med denne (klassisk intelligenstestning vedrører udelukkende rent kognitive evner). Begrebet følelsesmæssig intelligens blev populariseret i 1995 af psykologen Daniel Goleman i bestselleren Emotional Intelligence: Why It Can Matter More Than IQ (dansk titel: Følelsernes intelligens, 2005), og har siden vundet stor udbredelse og fundet anvendelse i mange sammenhænge.

Se også 
 De mange intelligenser

Fodnoter 

Psykologi
Intelligens
Laurens van der Post

Sir Laurens Jan van der Post (født 13. december 1906, død 16. december 1996) var en sydafrikansk forfatter til mange bøger, landmand, krigshelt, politisk rådgiver for den britiske regeringsledelse, nær ven af prins Charles, gudfader til prins William, pædagog, journalist, filosof og opdagelsesrejsende.

Eksterne henvisninger 

 
 

Journalister fra Sydafrika
Landmænd
Opdagelsesrejsende
Skønlitterære forfattere fra Sydafrika
Rejsebogsforfattere
Selvbiografer
Riseberga kloster

Riseberga kloster var et nonnekloster af cistercienserordenen i Lekebergs kommun, ved Fjugesta i Närke, Sverige. Amfiteatret på Riseberga er landets største udendørsteater. Det kan rumme 1.216 siddende tilskuere.

Historie 
Klostret blev anlagt i slutningen af 1100-tallet som underlagt kloster til Vreta. Til bygningerne anvendtes kalksten. Klostret blev flittigt omtalt omkring denne tid. Jorden, som klostret blev bygget på, blev skænket af jarlen Birger Brosa. Klostret fik med tiden erhvervet betragtelige jorder, således at det på et tidspunkt ejede 224 gårde, møller, miner og kirker i Närke, Södermanland, Värmland, Västergötland, Östergötland og på Öland, samt jorder i Örebro.

Hele Edsbergs sogn var underlagt klostret, hvorfor Riseberga havde ansvar for at holde en præst til at tjene sognets indbyggere.

Klostre i Sverige
Ruiner i Sverige
Bygninger, konstruktioner og anlæg i Örebro län
Harald Isenstein

Kurt Harald Isenstein (født 13. august 1898 i Hannover, Tyskland, død 3. februar 1980 i København) var en tysk/dansk kunstner og billedhugger. Han var søn af grosserer Adolf Isenstein og Jenny født Meyer.

Levnedsbeskrivelse 

Isenstein gik i privatskole i Berlin og i 1917 blev han optaget på Berlins Kunstakademi, men blev kort efter indkaldt som soldat i 1. verdenskrig. Efter krigen fortsatte han dog studiet, og blev i 1920'erne en aktiv deltager i det berlinske kunstnerliv. Ved Hitlers magtovertagelse i 1933 valgte han med sin familie at flytte til København hvorfra hans mors familie kom. Under 2. verdenskrig måtte han som mange andre jøder flygte til Sverige.

I 1947 blev Isenstein dansk statsborger, og i 1949 blev han ansat som kunstlærer på Bernadotteskolen. Men hans pædagogiske indsats kom dog ikke til at begrænse sig til skolebørn, og han oprettede bl.a. sin egen kunstskole: "Harald Isenstein. Kunstskole".

Isenstein lavede gennem sin kariere adskillige portrætter af kendte mennesker (heriblandt en berømt Albert Einstein buste fra 1924), men indrømmede dog villigt, at han foretrak at modellere børn.

Harald Isenstein blev også kendt som en aktiv formidler af kunsten gennem sine programmer for Danmarks Radio. I radioen var det programmet Maleklubben som blev bestyret af Isenstein, og parallelt hermed blev programmet også fra 1951 til 1954 gennemført som det første program for børn i fjernsynet, vistnok med titlen Maleklubben udstiller

Harald Isenstein er begravet på Mosaisk Vestre Begravelsesplads.

Udgivelser af Isenstein 
 Käthe Kollwitz, 1949 (medforfatter Käthe Kollwitz)
 Leg med ler, 1955 (oversat til flere sprog)
 Leg med ler, Tegninger af forfatteren, 1955
 Form i ler, Klumpernes kunst, 1957
 Hildegard og Harald Isenstein 1920-1960, 1960
 Leg med ler - og form i ler, 1970

Referencer

Se også 
 Portræt af et menneske - en film af Tue Ritzau

Eksterne henvisninger 
 Isenstein Samlingen, Kongegården Korsør – Officiel hjemmeside.
 Harald Isenstein på Den store danske – Gyldendals åbne encyklopædi.
 
 Art auction result for Kurt Harald Isenstein (på FindArtInfo.com)
 

Billedhuggere fra Danmark
Personer fra Hannover
Jøder fra Danmark
Danskere i 1900-tallet
Personer i Dansk Biografisk Leksikon
Personer i Kraks Blå Bog (afdøde)
Deltagere ved olympiske kunstkonkurrencer
Peter Schindler

Peter Schindler (født 16. februar 1892 på Frederiksberg, død 14. februar 1967 sammesteds) var en dansk teolog, katolsk præst og forfatter. Han var konvertit fra lutherdommen og regnes som den førende danske katolske kulturpersonlighed i mellemkrigstiden. Gennem et stort og varieret forfatterskab (rejseskildringer, apologetisk litteratur, prædikener, digte, avisartikler, salmer, oversættelser) nåede han ud til brede kredse.

Liv og karriere 
Han blev student i 1909 og læste teologi indtil 1913, hvor han stak til søs som messedreng. I 1914 konverterede han til katolicismen.

Han studerede teologi i Rom 1914-17 og blev præsteviet og ordineret i Siena 7. oktober 1917. Året efter drog han hjem til København, hvor han blev kapellan ved den katolske Sakramentskirken 1918-19.

Så gik turen igen til Italien, hvor han studerede 1919-21.

Senere virkede Schindler som præst i Svendborg 1921-24, Rudkøbing 1925-28 og i København 1928-30. Han foretog studier i kristen arkæologi ved det pavelige institut i Rom 1931-33 og vendte så igen hjem for at blive rektor ved klosterskolen i København 1933-39, præst ved Skt. Knuds Kapel 1939-42 og ved Skt. Augustins Kirke 1942-43.

Blant andet i kraft af hans markante profil blev det dansk-tyske modsætningsforhold blandt katolikkerne i Danmark skærpet.

Han havde en stor kærlighed til Italien og bosatte sig fra 1946 i Rom, hvor han blev pavelig husprælat fra 1962.

Han var en åben og udadvendt natur og foretog mange rejser i Europa, Nordafrika, Levanten og Sydøstasien.

Peter Schindler udgav mange teologiske skrifter, men også livlige orienterende skildringer af Italien i rejsebøgerne Rejse i Italien – udenfor Rom (1953), Ønskerejsen (1953), Dage i Rom (1956), Dage i Norditalien (1956) og Dage i Syditalien (1958). Disse bøger blev meget populære i Danmark og tjente som vejledning for mange danske turister.

Referencer

Eksterne henvisninger 
 Peter Schindler og Peter Schindler på Den store danske – Gyldendals åbne encyklopædi
 

Teologer fra Danmark
Rejsebogsforfattere fra Danmark i 1900-tallet
Præster fra Danmark
Danskere i 1900-tallet
Dansksprogede forfattere fra Danmark
Ilja Ehrenburg

Ilja Grigorjevitj Ehrenburg ( ) (født 26. januar 1891, død 31. august 1967) var en russisk forfatter og journalist.

Skønlitterære forfattere fra Rusland
Børnebogsforfattere fra Rusland
Journalister fra Rusland
Skønlitterære forfattere fra Sovjetunionen
Journalister fra Sovjetunionen
National Museums of Kenya

National Museums of Kenya (forkortet: NMK) er et statsligt organ som opretholder museer og monumenter i Kenya. Det er også en praksis videnskabelig forskning. Dets hovedkvarter og Nationalmuseet (Nairobi museum) er placeret nær Uhuru Highway mellem Central Business District og Westlands i Nairobi. Da NMK blev grundlagt af East Africa Natural History Society (EANHS) i 1910 var selskabets vigtigste mål at foretage en løbende kritisk videnskabelig gennemgang af de fysiske egenskaber af det østafrikanske levested. Museet huser samlinger og udstillinger. NMK har ansvaret for omkring 20 regionale museer, mange steder, og monumenter i hele landet.

Eksterne henvisninger 
 National Museums of Kenya – Officiel website 

Nationalmuseer
Historiske museer
Etableret i 1910
Sharan

Sharan har flere betydninger:
 Volkswagen Sharan − en MPV-model fra Volkswagen
 Sharan (Afghanistan) − en by i provinsen Paktika i Afghanistan
 Sharan (person) − en tv-personlighed fra Bosnien-Hercegovina
Nikolaj Hess

Nikolaj Hess (født 29. august 1967) er en dansk jazzpianist. Han samarbejder ofte sammen med sine brødre Emil Hess og Mikkel Hess, bl.a. i form af bandet Hess Is More. Han deler sin tid mellem Danmark og New York City, hvor han spiller med bl.a. Chris Cheek, Gregory Hutchinson og Marc Mommaas.

Han er uddannet på Det Rytmiske Musikkonservatorium 1986-1990, i USA og i Afrika. Han har vundet guldmedalje i Berlingske Tidendes konkurrence for komposition af ikke-klassisk musik, vandt prisen som "Best European jazz piano player under 25" i RAIs konkurrence i Rom og har været finalist in Leverkusener Jazztages "European Young Artist"-konkurrence.

Eksterne henvisninger 
 Nikolaj Hess' hjemmeside 

Jazzkomponister
Jazzpianister fra Danmark
Danskere i 1900-tallet
Danskere i 2000-tallet
Emil Hess

Emil Hess (født 1965 i København) er en dansk jazzsaxofonist og -komponist. Han er bror til pianisten Nikolaj Hess og trommeslageren Mikkel Hess.

1971 flyttede familien til Vejle, hvor Hess gik i skole og gymasium. Derefter var han bosat i Århus 9 år og San Francisco, Boston, New York City i 4 år. 1999 flyttede han tilbage til København, men han deler sin tid mellem Danmark og New York.

Han er uddannet ved Berklee College of Music, City College of New York og Aarhus Universitet (cand.phil.).

Emil Hess har skrevet musik til bl.a. Scandinavian Jazz Quartet, Hess/Huntley, Emil Hess Nonet, Emil Hess Quartet, Danish Songs, ToneArt Ensemblet, Klüvers Big Band, Århus New Music Orchestra og Komponistforeningen ToneArts Workshop Orkestre.

Hess har bl.a. modtaget Statens Kunstfonds 2-årige arbejdslegat 1999-2000, samt et et-årigt arbejdslegat i 2002-2004 og 2006.

Eksterne henvisninger 
 Emil Hess' hjemmeside 

Jazzkomponister
Jazzmusikere fra Danmark
Saxofonister fra Danmark
Personer fra København
Danskere i 1900-tallet
Danskere i 2000-tallet
Horndrager (slægt)

Horndrager (Anacamptis) er en slægt blandt orkideerne. Det er stauder, som er udbredt i Nordafrika, Mellemøsten, Kaukasus, Centralasien og Europa. I Danmark findes to arter. De har sammenvoksede bægerblade, modsat den nærtstående slægt, Orchis. 

 Horndrager (Anacamptis pyramidalis)
 Salepgøgeurt (Anacamptis morio)

 Anacamptis boryi
 Anacamptis champagneuxii
 Anacamptis collina
 Anacamptis coriophora
 Anacamptis fragrans
 Anacamptis israelitica
 Anacamptis laxiflora
 Anacamptis longicornu
 Anacamptis palustris
 Anacamptis papilionacea
 Anacamptis picta
 Anacamptis robusta
 Anacamptis sancta
 Anacamptis syriaca

Planteslægter
Gøgeurt-familien
KFUM.s Boldklub Odense

KFUM.s Boldklub Odense (ofte omtalt som Odense KFUM) er en dansk fodboldklub fra Odense. Klubben holder til på fodboldbanerne ved Højstrupskolen i det vestlige Odense og havde sin storhedstid i 1960'erne, hvor dens bedste hold spillede syv sæsoner i 2. division og én gang nåede pokalfinalen.

Historie 

Klubbens bedste hold har tidligere været repræsenteret i Danmarksturneringens divisioner, hvor det for første gang spillede i 3. serie vest i sæsonen 1939, hvor det imidlertid sluttede sidst. Klubben vendte tilbage til 3. division i sæsonen 1945-46, hvor holdet forblev i fire sæsoner. Efter to sæsoner i Fynsserien vendte Odense FKUM tilbage til 3. division i sæsonen 1951-52, hvor det i den første sæson opnåede en 2.-plads. Holdet forblev denne gang i 3. division i fem sæsoner, inden det rykkede ned igen.

I forbindelse med udvidelsen af antallet af hold i Danmarksturneringen i 1958, rykkede klubben igen op i 3. division, og i 1960 vandt Odense KFUM rækken og rykkede dermed op i 2. division for første gang. Opholdet i 2. division blev af syv års varighed (1961-1967), og den bedste placering som nr. 3 blev opnået i sæsonen 1964, hvor holdet kun var én placering fra oprykning til 1. division. Samme sæson spillede holdet sig for hidtil eneste gang frem til finalen i landspokalturneringen, hvor det imidlertid tabte til Esbjerg fB med 1-2. Herefter fulgte ni sæsoner i 3. division (1968-1976), inden klubben igen måtte forlade divisionerne.

Klubben vendte tilbage til 3. division i 1979 men rykkede efter kun én sæson i rækken ned i Danmarksserien igen. I 1986 blev det igen til en enkelt sæson i 3. division, inden klubben igen i 1988 returnerde til 3. division, hvor den i denne omgang spillede i tre sæsoner (1988-1990). Siden da har klubben spillet i Danmarksserien eller lavere rækker.

A-Landsholdspillere 
 Helge Jørgensen 6 kampe 2 mål 11.06.1962 – 28.10.1962
 Jens Torstensen 4 kampe 0 mål 12.05.1951 – 25.05.1952

Kilder / eksterne henvisninger 
 KFUM.s Boldklub Odense

Fodboldklubber under DBU Fyn
Sportsklubber i Odense
L.A. Confidential

L.A. Confidential er en amerikansk film fra 1997 instrueret af Curtis Hanson efter romanen af samme navn af James Ellroy. Filmen var nomineret til flere Oscars og vandt for bedste filmatisering til Curtis Hanson og Brian Helgeland og for bedste kvindelige birolle til Kim Basinger.

Medvirkende 
 Kevin Spacey
 Russell Crowe
 Guy Pearce
 Kim Basinger
 James Cromwell
 Danny DeVito
 David Strathairn

Ekstern henvisning 
 

Amerikanske film fra 1997
Kriminalfilm fra USA
Film baseret på bøger
Film instrueret af Curtis Hanson
Bodilprisen for bedste amerikanske film
Neo-noir
Byggecentrum

Byggecentrum var en erhvervsdrivende fond, som blev oprettet på basis af Marshallhjælpen i 1956 af det daværende Boligministerium. I en betænkning hed det, at man skulle etablere et: "Dansk byggecenter som et samlende organ for oplysningsvirksomhed inden for byggeriet". Behovet for et oplysningscenter opstod, da byggeriet blev mere og mere komplekst, og byggebranchen havde behov for et uafhængigt center, hvor man kunne finde objektiv information om nye byggemetoder, materialer mv.

Siden er Byggecentrum overgået fra statseje til at være en selvejende, erhvervsdrivende fond, som udbød data- og softwareprodukter til professionelle i byggebranchen, internetportalen BygNet, byggefaglige publikationer, forlagsaktiviteter, permanente byggeudstillinger samt møde- og konferencefaciliteter fortrinsvis for byggeriet.

Byggecentrum var blandt andet formidler af forskellige relevante regel- og lovsamlinger for byggeriets parter, heriblandt Erhvervs- og Byggestyrelsens bygningsreglementer.

I foråret 2016 blev Byggecentrum og Foreningen bips lagt sammen til organisationen Molio – Byggeriets Videnscenter.

Byggebranche
Fonde fra Danmark
Etableret i 1956
Mike Henry

Mike Henry (født 1965) er en amerikansk tegnefilmsdubber, producer, manuskriptforfatter, sanger og komiker.

Karriere 
Mike Henry er bl.a. kendt for sit arbejde på den animerede komedieserie Family Guy, til hvilken han har bidraget som manuskriptforfatter til flere episoder og lagt stemme til bl.a. Cleveland Brown. Ofte har han skrevet episoderne sammen med sin bror Patrick Henry.

Samarbejdet med Family Guy-skaberen Seth MacFarlane har også ført til at Mike Henry har bidraget til MacFarlanes anden animerede komedieserie, American Dad!. Og sammen har de skabt Family Guy spin-offserien The Cleveland Show, bygget op omkring Mike Henrys figur. Desuden har han medvirket i tre episoder af Family Guy-medspilleren Seth Greens egen serie Robot Chicken.

Filmografi 
 Family Guy (1999-2003, 2005-)
 Robot Chicken (2005), tre episoder
 American Dad! (2005-)
 The Cleveland Show (2009-)

Ekstern henvisning 
 

Tegnefilmsdubbere fra USA
Stemmer i Family Guy